Source: https://tpack.sk/ochrana-osobnych-udajov
Timestamp: 2020-01-23 19:58:59+00:00
Document Index: 5011585

Matched Legal Cases: ['čl. 15', 'čl. 16', 'čl. 18', 'čl. 21', 'čl. 17', 'čl. 20']

Ochrana osobných údajov - t-pack
Ochrana osobných údajov, pojmy, aké údaje získavame, prečo ich zbierame
Nižšie nájdete vysvetlenia k niektorým kľúčovým frázam, ktoré súvisia s ochranou osobných údajov. Tiež definujeme, ktoré osobné údaje zbierame pri návšteve a využívaní služieb stránky www.tpack.sk, za akým účelom sú tieto údaje využívané, aké sú ďalšie podmienky ich spracúvania a ako požiadať o vymazanie nazbieraných osobných údajov. Chceme zdôrazniť, že dbáme zvýšenú pozornosť ochrane vašich osobných údajov a využívame ich predovšetkým na účely nutné pri administrácii (účtovníctvo, dane), zabezpečení prepravy a na skvalitnenie našich služieb smerom k zákazníkom (štatistiky, analýzy predajnosti, reklama). Zhromažďovanie a spracúvanie osobných údajov je vykonávané na základe súhlasu udeleného používateľom alebo za účelom plnenia kúpnej zmluvy. V prípade, že si neželáte, aby sme uchovávali vaše osobné údaje, zmažeme ich bezodkladne a natrvalo. Viac informácii nájdete v popise nižšie.
webtracking a analytika
– prostredníctvom služby Google Adwords sledujeme návštevnosť a správanie zákazníkov na našich stránkach. Medzi zbierané údaje patrí: čas strávený na našich stránkach, množstvo preklikov, navštívené podstránky a kategórie e-shopu, vek, pohlavie a približná lokalizácia užívateľa, jeho anonymizovaná IP adresa, typ prehliadača, typ zariadenia (mobil, notebook, tablet, stolový počítač…). Nazbierané údaje nám tiež pomáhajú pri nastavení reklám prostredníctvom Google Adwords a Facebook. Pri vyhotovovaní štatistík sú údaje anonymizované.
A) Cookies sú malé textové súbory, ktoré sú uložené vo vašom počítači a môžu byť ukladané vaším prehliadačom.
Cookies nemôžu byť priradené konkrétnej osobe a neobsahujú žiadne osobné údaje. Spojenie týchto údajov s inými zdrojmi údajov o vašej osobe je vykonané iba za predpokladu, že ste nám udelili váš výslovný súhlas na www.tpack.sk.
B) Akceptácia cookies nie je nevyhnutnou požiadavkou pre umožnenie návštevy internetovej stránky.
Upozorňujeme však na to, že niektoré cookies sú nutné pre správne fungovanie nákupného košíka a objednania produktov; súhlas s ich použitím sa nevyžaduje. Údaje získané z použitia týchto cookies budú použité výhradne na technické zabezpečenie vášho nákupu a po ukončení relácie prehliadača budú vymazané.
C) Ak máte na našej webovej stránke účet a prihlásite sa, uložíme dočasné súbory cookies na určenie toho, či váš prehliadač akceptuje súbory cookies.
Tieto súbory cookies neobsahujú žiadne osobné údaje a sú zrušené pri zatvorení prehliadača. Pri prihlásení nastavíme niekoľko súborov cookies, aby sme uložili vaše prihlasovacie údaje a nastavenia zobrazenia. Prihlasovacie cookies sú platné dva dni a nastavenia zobrazenia jeden rok. Ak zvolíte možnosť „zapamätať“, vaše prihlásenie bude platné dva týždne. Pri odhlásení sa z vášho účtu sú súbory cookies odstránené.
Pri každom vstupe na internetovú stránku www.tpack.sk budú údaje o používaní odovzdávané vaším internetovým prehliadačom a uložené v protokolových súboroch, tzv. Server Logfiles. Takto uložené dátové vety obsahujú nasledujúce údaje: dátum a čas prístupu, URL adresu stránky, IP adresu, predchádzajúcu URL adresu (tzv. Referrer), množstvo prenesených údajov, ako aj prehliadačom prenesený User Agent (ev. typ a verzia prehliadača a používaný operačný systém).
Pre Vaše pohodlie a rýchlu komunikáciu s nami sme na podstránke www.tpack.sk/kontakt umiestnili jednoduchý kontaktný formulár. Po vyplnení základných údajov (meno, priezvisko, e-mailová adresa, web, textový obsah samotnej správy) sa správa preposiela na náš e-mail (info@tpack.sk). Došlá správa a jej obsah slúži len na komunikáciu a vyriešenie predmetu správy (záujem o tovar, jeho dostupnosť, množstvo, cenu, reklamáciu, a iné).
Pre odosielanie používame metódu dvojitého potvrdenia. V praxi to zanemená, že na odber newsletter-a nestačí iba zadať svoju e-mailovú adresu v príslušnom poli na stránke www.tpack.sk. Je tiež potrebné potvrdiť odber cez link, ktorý Vám príde mailom. Odber newsletter-a môžete kedykoľvek zrušiť (odhlásiť sa) prostredníctvom príslušného linku alebo nás môžete kontaktovať na vyššie uvedené čísla či adresu a my tak urobíme bezodkladne za Vás.
Na stránke www.tpack.sk nie je možné pridávať komentáre ani iný multimediálny obsah. Dokonca ani v sekcii blog a ani pri jednotlivých produktoch. Logicky teda nezbierame ani nevyhodnocujeme žiadne údaje týkajúce sa komentárov a multimediálneho obsahu (napr. údaje o polohe z obrázkov) na našich stránkach.
Články na webe www.tpack.sk môžu obsahovať vložený obsah (napr. videá, obrázky, články a podobne). Vložený obsah z iných stránok sa chová rovnako, akoby návštevník navštívil inú webovú stránku. Tieto webové stránky môžu o vás zbierať osobné údaje, používať súbory cookies, vkladať treťo-stranné sledovanie a monitorovať vašu interakciu s vloženým obsahom, vrátane sledovania vašej interakcie s vloženým obsahom, ak na danej webovej stránke máte účet a ste prihlásený.
Zoznam zbieraných osobných údajov pri prehliadaní webu www.tpack.sk:
Užívatelia, ktorí sa zaregistrujú na našich webových stránkach súhlasia s ukladaním osobných údajov do nášho automatizovaného systému. Užívateľský profil obsahuje spravidla tieto údaje: meno, priezvisko, fakturačná adresa, adresa doručenia, telefónne číslo, e-mailová adresa, prehľad zákazníckych objednávok, prihlásenie na odber newsletter-a. Všetci používatelia môžu kedykoľvek zobraziť, upraviť alebo odstrániť svoje osobné údaje. Správcovia webových stránok tiež môžu zobraziť a upraviť alebo vymazať tieto informácie. Registrácia zákazníka nie je podmienkou pri prezeraní a nakupovaní tovaru cez www.tpack.sk.
Ak na tejto webovej stránke máte účet alebo odoberáte newsletter, môžete požiadať o export vašich osobných údajov, ktoré o vás ukladáme, vrátane údajov, ktoré ste nám poskytli. Môžete tak isto požiadať o vymazanie osobných údajov. To sa ale netýka údajov, ktoré o vás musíme uchovávať z administratívnych alebo právnych dôvodov.
Máte právo na bezplatné poskytnutie informácií ohľadom spracúvania vašich uložených údajov. Za predpokladu dodržania požiadaviek stanovených vo všeobecne záväzných právnych predpisoch, a to najmä stanovených podľa kapitoly III Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) máte zároveň:
(i) právo na prístup k vašim osobným údajom (čl. 15 GDPR),
(ii) právo na opravu nesprávnych osobných údajov (čl. 16 GDPR),
(iii) právo na obmedzenie spracúvania osobných údajov (čl. 18 GDPR),
(iv) právo namietať spracúvanie vašich osobných údajov spracúvaných na účely priameho marketingu (čl. 21 GDPR ),
(v) právo na výmaz osobných údajov (čl. 17 GDPR),
najmä vtedy, ak už nie sú potrebné na účely, na ktoré sa získavali alebo inak spracúvali alebo ak ste odvolali svoj súhlas na ich spracúvanie a ak neexistuje iný právny základ pre spracúvanie, prípadne ak sa osobné údaje spracúvali nezákonne
(iv) právo na prenosnosť údajov (čl. 20 GDPR),
t.j. máte právo získať svoje osobné údaje, ktoré ste nám dobrovoľne poskytli v elektronickej forme na základe vášho súhlasu alebo na základe plnenia zmluvy, a to v štruktúrovanom, bežne používanom a strojovo čitateľnom formáte, pričom v tejto súvislosti môžete žiadať právo na prenos týchto údajov k druhému prevádzkovateľovi, pokiaľ bude takýto prenos technický možný (právo na prenosnosť údajov).
Máte právo kedykoľvek odvolať svoj súhlas so spracúvaním údajov. Svoje zákaznícke konto môžete kedykoľvek zmazať v sekcii „Môj účet“ ako aj odhlásiť sa z odberu newsletter-a prostredníctvom linku pre odhlásenie z odberu alebo prostredníctvom našich kontaktov. Odvolanie súhlasu nemá vplyv na zákonnosť spracúvania údajov vykonaného na základe tohto súhlasu pred jeho odvolaním. Doba uchovávania cookies závisí od nastavenia vášho prehliadača. Bezodkladne odstránime všetky vaše osobné údaje s výnimkou tých, ktoré svojou povahu nemožno vymazať, lebo podliehajú zákonom stanovenej lehote (predovšetkým dokumentácie týkajúce sa daní a účtovníctva).
+421 904 546 777 (PON-PIA od 8:00 – 16:00)
Prejsť na obchodné podmienky.